Tuinier dood ná hy parapleeg in huis aanval | Nuus24
Tuinier dood ná hy parapleeg in huis aanval
Boer in Noordwes skiet inbreker dood
Man in sop oor inbreker se dood
Johannesburg – 'n Verlamde man het sy tuinier doodgeskiet nadat die man hom in sy huis in Cradock in die Oos-Kaap aangeval het, het 'n koerant berig.Beeld berig kapt. Stefanie Smith, 'n polisiewoordvoerder, sê die slagoffer het Saterdag sy deur oopgemaak nadat hy 'n klop gehoor het, aangesien hy die oggend 'n familielid verwag het. Die tuinwerker het die huis binnegestorm, die parapleeg met 'n mes aangehou en geld geëis, het die koerant berig. Die slagoffer is in albei arms gesteek toe hy na sy slaapkamer gevlug het. Hy is verder in die kamer aangerand. Die man het daarin geslaag om sy haelgeweer te kry toe hy uit sy rolstoel geval het. Die vuurwapen was langs sy bed. Hy het een skoot afgevuur, waarna die tuinier kritiek gewond is. Die tuinwerker het later op die toneel gesterf. Smith sê 'n moorddossier is geopen.Volg Nuus24 op Twitter - SAPA
Lees meer oor: inbrake | rowers VOLGENDE OP NUUS24X
Hoe sal jy nou weet mnr die president, jy dan nooit hier om dit te sien, dan altyd in buiteland besig met "dodgy deals" en selfverryking.